बालबालिकाहरुलाई बालकले नै दिए, łनेतृत्व विकास तालिम

राकम कर्णाली दैलेख – एउटा सानो हलमा २७ जना तालिममा सहभागी छन् । सहभागी बालबालिकाहरु आफ्नै उमेरसंग मिल्ने साथीबाटै कक्षा लिए । आफ्ना अगाडी कपी राखेर ध्यानसंग एकदिने तालिममा सहभागी भएका रार्कमकर्णालीका बाल क्लव र बाल सञ्जालका पदाधिकारी तथा सदस्यहरु आफ्नै समकक्षी साथीबाटै तालिममा ज्ञान लिदा भने दंग परेका थिए । राकमकै १४ वर्षिय विरेन्द्र माँझीले निर्धक्क आफ्नै समकक्षी साथीहरुलाई तालिमकै विषयबस्तुमा आधारित रहेर १ घण्टाको कक्षा लिएका थिए ।

तालिममा बालबालिकाहरुलाई सहजीकरण गर्दै १४ वर्षिया बालक विरेन्द्र माँझी

गाँउकै नवज्योती उमाविमा कक्षा १० मा पढ्ने विरेन्द्र आफ्ना भनाईहरु जुनसुकै कार्यक्रममा पनि निर्धक्क राख्छन् । उनी पढाईमा तेज र चलाख भएकै कारण आफुजस्तै बालबालिकाहरुलाई उनीहरुकै मनोभावना बुझी तालिम विषयलाई गम्भिरतापूर्वक ढालेर सिकाउने गर्दछन् । łसुरुमा आफ्नो नाम भन्न पनि निकै गाह्रो मान्थे उनी भन्छन् łतर, विस्तारैविस्तारै आफ्नै साथीहरुलाई तालिम दिनेसम्म भए । यसैमा आफुलाई भाग्यमानी ठानेको छु । कक्षा ५ देखी १० सम्म पढ्ने बाल क्लव र बाल सञ्जालका साथीहरुलाई अनुभवी र दक्ष बनाउन विरेन्द्रले तालिममा नविनतम उदाहरणहरु सहित आफुले भन्न खोजेको कुरा बुझाए । त्यती मात्र होईन् उनले तालिमकै विचविचमा सहभागीहरुलाई ज्ञानमुलक शिक्षा दिने खालका मनोरञ्जन समेत दिन्थे । जसले सहभागीहरु विरेन्द्रको कक्षामा निकै उत्साहका साथ सहभागी समेत भएका थिए ।
बालबालिकाको अगुवाईमा गरिने तालिम भएकाले पनि आयोजकले विरेन्द्रलाई तालिम दिनका लागि छनौट गरेको हो । गाँउदेखी जिल्लासम्म हुने सांगितिक कार्यक्रममा हास्यब्यंग्य विधामा आफुलाई देखाउने विरेन्द्रले आफुलाई दिएको जिम्मेवारी जस्तोसुकै अवस्थामा पनि निर्वाह गर्ने बताउँछन् । łविषय अनुसार आफुले जुनसुकै तालिम पनि दिन्छु । विरेन्द्रले भने, आफुसंग भएको ज्ञान सरल तरिकाबाट बुझाउने कोशिस गछु । सवैले ध्यान दिएर सुन्छन् । उनीहरुका लागि म बाटै प्ररणा लिन्छन् । उनी राकम कर्णाली गाविसका बाल सञ्चालको अध्यक्ष हुन् । सेफ द चिन्ड्रेन र सामाजिक सेवा केन्द्र (सोसेक) नेपाल, दैलेखको साझेदारीमा संचालित एकिकृत परियोजनाले विरेन्द्रलाई तालिम दिने अवसर जुढाई दिएको थियो ।